Subject: Lifti rajamise toetusmeetmete tõlgendamine ja nõutav korteriomanike häälteenamus
From: Kü Iirise 7 <[email-masked]>
To: "info - MKM" <[email-masked]>, <[email-masked]>
Date: Wed, 24 Sep 2025 15:25:24 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Edastan Teile alljärgneva kirja, mis on algselt koostatud ja adresseeritud 
õiguskantslerile. Kiri on koostatud meie korteriühistu nimel ning käsitleb 
olukorda, kuhu oleme sattunud seoses KredEx/EIS-i toetuse tingimuste 
muutumisega lifti rajamise küsimuses.

Ministeeriumitele ei ole see pöördumine mõeldud eraldi vastuse saamiseks, 
vaid pigem informatiivses korras, et anda ülevaade probleemist ja selle 
mõjust korteriühistutele. Meie eesmärk on näidata, kuidas toetuse tingimuste 
muutmine protsessi käigus seab ühistud keerulisse olukorda – oleme juba 
teinud märkimisväärseid kulutusi ja võtnud kohustusi heas usus, tuginedes 
varasematele tingimustele ja ametlikele selgitustele.

Kiri annab lühiülevaate sellest, miks peame lifti rajamist käsitlema kui 
hoone ajakohastamist, mille puhul piisab häälteenamusest, ning miks 100% 
omanike kokkuleppe nõue ei ole kooskõlas ei seaduse mõtte ega Riigikohtu 
praktikaga.

Samuti toome välja võrdse kohtlemise probleemi võrreldes teiste 
rekonstrueerimistegevustega (meetmetega )

Meenutuseks -  aastaid tagasi, kui ministeeriumi esindaja rääkis lifti 
rajamise toetamise võimalustest ja ligipääsetavuse vajalikkusest Tallinna 
Olümpia hotelli seminaril. Just sealt sai meie ühistu projekt alguse – 
võtsime infot tõsiselt, alustasime projekteerimist ning tegutsesime 
teadmises, et selline tegevus on riigi poolt toetatav. Nüüdseks on projekt 
valmis, kuid ministeeriumi tugi on jäänud vajaka ning ühistu on oma murega 
üksi.

Tarmo Teivejõe
juhatuse liige

Tallinn, Iirise tn 7 korteriühistu
Iirise 7, Tallinn